Barranc d'Algendar

El ribayu d'Algendar o Aljandar (en catalán, barranc d'Algendar o d'Aljandar) ye l'accidente xeográficu más importante del altiplanu miocenu del sur menorquín. Asitiáu a diez quilómetros de la desembocadura del ríu de la cala Galdana, constitúi de forma natural el llindar ente los términos municipales de Ferreries y Ciutadella. El so territoriu ye una reserva natural de gran valor ecolóxicu, con dalgunos endemismu|endemismos propios. Foi conreada dende hai muncho tiempu como una zona d'hortales y contién delles cueves naturales (cova des Càrritx, cova Vermella, etc.). Asitíense numberoses lleendes de tradición oral.El barranc d'Àlgendar Ajuntament de Ferreries

La fondalada ta travesada por un regatu (el ríu d'Aljandar) d'agua fresco y cristalino, y recueye les agües pluviales de les fasteres colindantes. Contién cantios con un altor d'ochenta metros. La tierra ye perfértil, y entá anguaño obsérvense signos de la cultura agrónoma árabe, como por casu barcales y canalizaciones pa regadíu. Nes cueves afayáronse recientemente restos arqueolóxicos.

 Flora y fauna 
Ente les especies vexetales que s’encuentren nel ribayu hai’l pinu blancu, el Juniperus, la encina, el Chamaerops humilis, Ampelodesmos mauritanica, Daphne gnidium, gavarrera, esparraguera (Asparagus albus y Asparagus stipularis), Clematis vitalba, ranunculus ficaria, vicia benghalensis, Chelidonia majus, matthiola incana, Hypericum perforatum, centaurium erythraea (especie endémica de Menorca), Symphytum tuberosum, Mentha aquatica (especie endémica de Menorca), Crepis triasii (especie endémica de Menorca y Mallorca), Ornithogalum narbonense, Leucojum aestivum, Ophrys lutea, Cymbalaria fragilis (espécie endémica de Menorca) y la Thymus vulgaris. Tamién hai fungos, ente los cuales puense destacar l'esclatasang (Lactarius deliciosus y Lactarius sanguifluus) y la Choroogomphus rutilus, los trés son comestibles y se puen encontrar en pinos.

Viven mamíferos tamién; como la marta y la Mustela nivalis; Bufo viridis, Testudo hermani y Emys orbicularis, amás d'un gran númbero de páxaros (Alcedo atthis, Milvus milvus, Loxia curvirostra, etc.) y d'insectos (Cerambyx cerdo, Timarca balearica, libellula, etc.).

 Cultura popular 
La literatura popular creó numberoses lleendes y mitos: Sa novia d'Algendar ye claramente la más conocida. Narra les peripecies d'una moza payesa qu'una nueche de lluna llena ye secuestrada por un moru que s’enamoró d'ella. La novia d'Aljandar ye una conocida canción popular menorquina. La tradición popular rememora que nestos paraxes esistieron los xardinos del almogávar de Santa Àgueda en tiempos de la dominación musulmana.

 Referencies 

 Enllaces esternos 

Categoría:Xeografía de les Islles Baleares
Algendar